GiliGold/VAD_KnessetCorpus huggingface dataset:
אחמד טיבי:
 בכל העימותים, ללא קשר מי התחיל, התנגדנו למלחמה והיינו הראשונים היסטורית – לפני שהייתי בכנסת וחברי חד"ש גם לפני שהיו בכנסת – התנגדו תמיד למלחמה
אחמד טיבי:
 הטיעונים של חבר הכנסת פורר אמרו שמי שמתנגד למלחמה ואומר להפסיק אותה תומך אוטומטית בארגון הטרור, בחמאס
עודד פורר:
זה לא מה שאמרתי
אחמד טיבי:
משתמע מהדברים
עודד פורר:
אמרתי שהתנגדות למלחמה היא חלק מהמשתמע - -
אחמד טיבי:
משתמע, בהחלט
עודד פורר:
הוא לא מתנגד למלחמה, הוא רוצה שהלחימה בחמאס תיעצר
אחמד טיבי:
לא
אחמד טיבי:
 הוא רצה להפסיק את המלחמה כמו העמדה של הסיעה שלנו - -
עודד פורר:
בחמאס
אחמד טיבי:
המלחמה
אחמד טיבי:
 הוא לא רצה ש-10,000 ילדים ייהרגו, הוא לא רצה שאלפי נשים ייהרגו
אחמד טיבי:
 גם חיילים הוא לא רצה שייהרגו
אחמד טיבי:
 הוא רוצה להחזיר את החטופים - -
עודד פורר:
חיילים הוא רוצה שייהרגו
עודד פורר:
 חיילים ביהודה ושומרון, הוא רוצה שייהרגו
אחמד טיבי:
לא נכון
אחמד טיבי:
 עזוב, עזוב
עודד פורר:
הוא אומר את זה
עודד פורר:
 לא אני אומר את זה – הוא אומר את זה
אחמד טיבי:
עודד, עודד, זה פשוט שקר מה שאתה אומר
חנוך דב מלביצקי:
אתה רוצה שנקריא לך ותראה איך זה לא שקר? ציוץ שלו מיולי שאומר בדיוק הפוך
חנוך דב מלביצקי:
 אתה רוצה לשמוע?
עודד פורר:
פעם אחר פעם, לא פעם ולא פעמיים
עודד פורר:
 אגב, כולל בציוצים של עורך הדין שלו
אופיר כץ:
עודד, ענית
אחמד טיבי:
אני אומר לכם מה עופר אמר ומה עופר חושב ואומר
אחמד טיבי:
 כשהוא מבקש להפסיק את המלחמה הוא רוצה להפסיק את הסבל ואת ההרג ההמוני בעזה ולחסוך בחיי אדם ישראלים: חיילים צעירים שגם לאימא שלהם יש רגש
אחמד טיבי:
 הוא אמר
חנוך דב מלביצקי:
הוא לא אמר הומני
אחמד טיבי:
	הוא אמר שלאימהות של חיילים יש רגש - -
חנוך דב מלביצקי:
וואו, וואו
מיכל מרים וולדיגר:
תן לו פרס נובל לשלום
אחמד טיבי:
- - שהן אימהות שכולות
חנוך דב מלביצקי:
 איזו אמירה
חנוך דב מלביצקי:
 "לאימהות של חיילים יש רגש"
אחמד טיבי:
זה סותר את מה שאתם מכפישים אותו
אחמד טיבי:
 זה מוכיח את האסכולה ההומנית שלו
חנוך דב מלביצקי:
מאוד הומנית
אחמד טיבי:
זה בית ספר, זה אידיאולוגיה
אחמד טיבי:
אני זוכר שכשנפטרה ויויאן סילבר ז"ל - -
קריאה:
נרצחה
אחמד טיבי:
נרצחה, בוודאי
אחמד טיבי:
 איימן ואני השתתפנו בלוויה
אחמד טיבי:
 אף אחד מאלה שהיו פה שתמכו פה בוועדה הזאת על העצומה ונמצאים כאן לא השתתף
מתן כהנא:
אני הייתי בשבעה
אחמד טיבי:
אני מדבר על הלוויה
גלעד קריב:
חבר הכנסת טיבי, היינו כולנו במספיק לוויות מימין ומשמאל
אריאל קלנר:
אבל את החייל אחמד אבו לטיף אף חבר כנסת ערבי - - -
אופיר כץ:
למה את החייל הבדואי לא הלכתם לנחם?
חנוך דב מלביצקי:
כמה חיילים הלכתם לבקר בשבעה?
חנוך דב מלביצקי:
500 פלוס חיילים נהרגו – כמה חיילים הלכתם לבקר?
גלעד קריב:
תוציאו את המשפחות של הנרצחים והנופלים מהדיון
חנוך דב מלביצקי:
לכמה חיילים - - -
גלעד קריב:
חנוך, תוציאו את המשפחות השכולות מהדיון
חנוך דב מלביצקי:
חייל אחד - - -
גלעד קריב:
כולנו נוציא את המשפחות השכולות מהדיון
גלעד קריב:
 הליכה ללוויות לא צריכה להיות טיעון פוליטי בדיון הזה
גלעד קריב:
 תעשו טובה
אחמד טיבי:
אני אגיד לכם למה חלק מכם לא הגיע – כי אם הייתם מגיעים היו מגרשים אתכם
אחמד טיבי:
 חד-משמעית
גלעד קריב:
- - - די
אחמד טיבי:
את עופר לא היו מגרשים
אחמד טיבי:
 אתכם היו מגרשים
גלעד קריב:
 ובלוויות אחרות - - -
אחמד טיבי:
שנית, זאת אמירה, זאת עמדה
אופיר כץ:
כמה חברים אצלכם הלכו לנחם את החייל הבדואי מרהט?
אחמד טיבי:
זאת סיבה לפסילה
אחמד טיבי:
 תפסול
אופיר כץ:
אני שואל אותך
אופיר כץ:
 זאת לא סיבה לפסילה
אריאל קלנר:
יכול להיות שגם הם יודעים שהיו מגרשים אותם
גלעד קריב:
היושב-ראש, למה להכניס את המשפחות השכולות למעגל - - -
גלעד קריב:
אז מה
גלעד קריב:
 בואו נחליט אנחנו
מיכל מרים וולדיגר:
אבל, גלעד, זה שיח מהותי, לא שיח פוליטי
גלעד קריב:
נכון, ועדיין יש לכל אחד מאתנו מספיק טיעונים בלי המשפחות השכולות
אחמד טיבי:
אני הזכרתי את זה כנדבך במה שאמר עופר שיש לו השקפת עולם הומנית הוליסטית
קריאה:
הומניסט
קריאה:
 רצח של תינוק הוא לא מוכן לגנות
אחמד טיבי:
אני אומר באופן קטגורי: עופר כסיף יישאר חבר כנסת על אפכם ועל חמתכם בניגוד לדעת אלה שחתמו
אחמד טיבי:
 כי אם הוא ייפסל על-ידי 90 חברי כנסת תוך יומיים הוא יגיש בקשה לבג"ץ, ולפי העמדות המשפטיות כאן של שתי היועצות המשפטיות בג"ץ יחזיר אותו, ואז אתם תתנפלו על בג"ץ
אחמד טיבי:
 לדעתי, זאת אחת המטרות של מי שיזמו את ההדחה של עופר כסיף
אחמד טיבי:
 למי אני מכוון את הדברים האלה? - -
אופיר כץ:
ברור למי
אחמד טיבי:
- - לא אלה, לא לך - -
אחמד טיבי:
- - אני מכוון את הדברים האלה לאנשי המחנה הממלכתי ולאנשי יש עתיד
אחמד טיבי:
 אתם שיצאתם בהפגנות במשך השנה האחרונה בהגנה על בג"ץ, בהגנה על המערכת המשפטית, אם תיתנו יד להדחה של עופר כסיף אתם תיתנו יד להעלאת D9 על בית המשפט העליון על-ידי חבורה של אנשים שמאוכזבים שההפיכה המשפטית לא התרחשה
ארז מלול:
סיבכת אותו
עודד פורר:
אני מוחה על הדברים
אחמד טיבי:
תרשום שעודד מוחה
עודד פורר:
אני אומר לך כמי שאמר שאני אקבל את פסיקת בג"ץ גם אם אני אוהב אותה או לא – זה לא קשור להחלטותינו
אחמד טיבי:
אז הכוונה לא לך
עודד פורר:
מותר שתהיה לנו עמדה
עודד פורר:
 גם לחברי הכנסת מותר שתהיה עמדה בלי קשר לבג"ץ
ארז מלול:
עודד, ברפורמה לא אמרתם את זה
אחמד טיבי:
מחקתי את השם של עודד ולא הזכרתי אותו
ארז מלול:
תקפתם והרסתם
עודד פורר:
אני אמרתי שאני מקבל את פסיקת בג"ץ
עודד פורר:
 אני - - - אוהב אותה ולא - - -
אופיר כץ:
אמרת היוזמים, הוא הראשון
שרון ניר:
אנחנו בכל מקרה נקבל את פסיקת בג"ץ
עודד פורר:
אני התנגדתי למה - - - ואני כנראה אתנגד - - - זה לא קשור
אופיר כץ:
אתה מסיים, אחמד?
אחמד טיבי:
אני לקראת סיום
עודד פורר:
אגב, כשאני עתרתי לבג"ץ נגד חוק הנבצרות הייעוץ המשפטי לכנסת הגן על החוק הזה
עודד פורר:
 ובמקרה בג"ץ קיבל עמדה שונה מעמדת הייעוץ המשפטי לכנסת
אחמד טיבי:
אדוני היושב-ראש, הרבה הזכירו גם את הטראומה והמחדל של 7 באוקטובר
אחמד טיבי:
 יש אחד שהוא בטוח לא אחראי למחדל הזה – עופר כסיף
אחמד טיבי:
 יש רבים גם בחדר הזה וגם בממשלה שאחראים למחדל של 7 באוקטובר
אחמד טיבי:
 אותם צריך להדיח, לא את עופר כסיף
קריאה:
מה זה רלוונטי?
יוסף עטאונה:
הכי רלוונטי שיכול להיות
חנוך דב מלביצקי:
חשוב לך ביטחון ישראל, אני מבין
חנוך דב מלביצקי:
 חשוב לך ביטחון ישראל, חשוב לך
אחמד טיבי:
אני לא רוצה שאף אזרח ישראלי ייפגע בניגוד לך שאתה מסכים שחלק מהם ייפגעו
אופיר כץ:
וחייל?
אחמד טיבי:
כולם, כולם
אחמד טיבי:
 פתאום האסכולה מתרסקת
אחמד טיבי:
 אין חבר כנסת ערבי שאומר אחרת
אחמד טיבי:
 הקשר בין התביעה הזאת לבין ביסוס משפטי הוא כמו הקשר בין בנימין נתניהו לשמירה על ביטחון
אחמד טיבי:
 אין קשר, התנתק הקשר, התנדף
משה סנה:
זה דיון משפטי או דיון פוליטי פופוליסטי נמוך? מה זה?
אופיר כץ:
הוא מסיים ועוברים לדובר הבא
יוסף עטאונה:
בזמן שלך תגיד מה שאתה רוצה
יוסף עטאונה:
 תן לו לומר את הדברים
משה סנה:
אמירות נבובות, חסרות שחר, לא מקצועיות
אופיר כץ:
אבל אמרתי לא לחזור על דברים
אופיר כץ:
 יש הרבה חברי כנסת שמחכים, וזה כבר - - -
אחמד טיבי:
בהחלט, בהחלט
אופיר כץ:
חברי כנסת ביקשו ממני לא להגביל
אופיר כץ:
 אני נעניתי לבקשה
אופיר כץ:
 משפט סיום, בבקשה
אחמד טיבי:
משפט סיום למרות שביקשתי להגביל
אחמד טיבי:
 אם היית מגביל הייתי  מגביל את עצמי
אופיר כץ:
אין  לי בעיה
אופיר כץ:
 אתם רוצים – אני אגביל
אופיר כץ:
 אחרי רבע שעה אתה אומר לי?
אחמד טיבי:
אם ההדחה הזאת תתבצע אני רוצה שהציבור יידע שהכנסת הזאת תהיה בלי עופר כסיף אבל עם צבי סוכות עם כל המשתמע מכך
קריאה:
באהבה גדולה
מיכל מרים וולדיגר:
שיהיה בהצלחה
מיכל מרים וולדיגר:
 לקחתי את זה
חנוך דב מלביצקי:
הלוואי עלינו עוד אלף צבי סוכות
עודד פורר:
רק לתקן – אם עופר כסיף יודח ייכנס מישהו מרשימת תע"ל שהוא הבא אחריו בתור
אחמד טיבי:
יש רוטציה
שקלים:
אני מאחל לך, חבר הכנסת טיבי, שבכנסת הבאה יישבו פה עוד הרבה צבי סוכות
אופיר כץ:
 זה האחרון
אחמד טיבי:
זה היה החצי הראשון
אופיר כץ:
אני לא מאמין שאני אומר את זה אבל אחרי משהו שאמרת הנה אני אומר: בעזרת השם שזה מה שיהיה
גלעד קריב:
היושב-ראש, אתה מנהל דיון מעין שיפוטי
אחמד טיבי:
חד"ש-תע"ל חזקה מכל אלה שחתמו על העצומה, והנציג שלה עופר כסיף יישאר בקדנציה
אחמד טיבי:
 כך צריך לקרות, ומי שהחליט אלה הבוחרים של חד"ש-תע"ל והציבור שבחר בו
אחמד טיבי:
 תודה
אופיר כץ:
 מירב בן ארי, בבקשה
מירב בן ארי:
אני רוצה לדבר אחר כך
אופיר כץ:
 משה סעדה, בבקשה
משה סנה:
צהריים טובים, אני רוצה להחזיר את כולנו במנהרת הזמן ל-1903
חנוך דב מלביצקי:
זה לפני הכנסת הזאת?
משה סנה:
זה לפני הכנסת הזאת
אריאל קלנר:
זה גם לפני שהיה עם פלסטיני
משה סנה:
באפריל 1903 מצאו ברחוב נער נוצרי שנרצח
משה סנה:
 לא ידעו על-ידי מי או מה
משה סנה:
 לאחר מכן מצאו נערה בבית חולים יהודי
משה סנה:
 אדם מסוים בחר לחבר את שני העניינים ולכתוב שרצחו את הנערים האלה יהודים כי  רצו להשתמש בדם לפסח
משה סנה:
 הוא רק כתב
משה סנה:
 מעבר לזה הוא לא עשה שום דבר
משה סנה:
 על סמך האמירה שלו יצאו פורעים וטבחו 49 יהודים – אנשים, נשים וטף
משה סנה:
 על זה כתב ביאליק את "על השחיטה"
משה סנה:
 אני שואל אתכן, יועצות משפטיות: מי האשם? מי המחולל של האירוע – זה שרצח או זה שכתב? האיש הזה שכתב את הדברים, בעלילת הדם שלו הביא לרצח, והוא מחולל הרצח
משה סנה:
       עכשיו אני רוצה לדבר על העניין שלנו
משה סנה:
 יושב אדם, חבר כנסת בכנסת ישראל וחותם על עצומה שזה היינו שהוא כתב קבל עם ועדה, קבל עם ועולם
משה סנה:
 למרות ששמענו אין-סוף אני רוצה שאתן היועצות המשפטיות תשמעו את זה: "מדינת ישראל הורגת באופן שיטתי" – זאת אומרת הריגה מכוונת – "שכבות אוכלוסייה רחבות: אנשי אקדמיה מובילים, סופרים"
משה סנה:
 זאת אומרת מדינת ישראל מחליטה להוציא להורג באופן שיטתי אנשי אקדמיה מובילים, סופרים, רופאים
משה סנה:
 "אבל לא מספיק רופאים – צוותי רפואה, עיתונאים, אזרחים"
משה סנה:
 זאת לא עלילת דם? האיש הזה שכותב את זה לא רק מאמץ בעצם הכתיבה את הנרטיב של החמאס של ביצוע רצח עם, אלא הוא קורא לפעולה
משה סנה:
 הוא מחולל טרור כי, למעשה, שומע את זה נער פלסטיני ואומר, טובחים בבני עמי - -
אחמד טיבי:
אתה ביקשת להשמיד את כל עזה
אחמד טיבי:
 אתה מדבר על רצח עם? - -
אחמד טיבי:
- - אתה ביקשת, השם שלך מופיע בתביעה של דרום אפריקה
אחמד טיבי:
השם שלו מופיע
אופיר כץ:
אתה לא מפריע לו
אופיר כץ:
 דיברת ארוכות
אחמד טיבי:
אבל הציבור לא יודע
אחמד טיבי:
חברי כנסת ערבים לא - - -
אופיר כץ:
 אני שומר על הזכות של כולם
יוסף עטאונה:
אופיר, לפי הטיעון זה פספוס שלא שלחו את סעדה להאג במקום את אהרון ברק
יוסף עטאונה:
 לפי התיאור שלו זה פספוס
עודד פורר:
הרשימה שלהם מפריעה
יוסף עטאונה:
הייתי שולח אותו במקום את אהרון ברק
משה סנה:
מה שעושה עופר כסיף והיועצות המשפטיות התעלמו מזה – זאת קריאה לפעולה
משה סנה:
 זאת לא אמירה בחלל ריק
משה סנה:
 זאת לא קריאה לפעולה בארץ, כבוד היושב-ראש, אלא גם בחו"ל
משה סנה:
 תחשוב על הסטודנט היהודי באוניברסיטה שחברו לחדר שמע שהעם היהודי טובח רופאים וצוותי רפואה ופוגע באחים הפלסטינים שלו
משה סנה:
 ואז הוא מחליט לעשות מעשה – הכול בגלל האמירה חסרת האחריות ועלילת הדם שהאיש הזה, שהוא לא אזרח מן היישוב – הוא דוקטור, הוא חבר כנסת
משה סנה:
 הוא לא סתם, הוא יודע מה שהוא אומר
עאידה תומא סלימאן:
בדיוק כמוך כשביקשת להשמיד את עזה
אופיר כץ:
עאידה
אחמד טיבי:
מה שאמרה עאידה נכון
משה סנה:
האם זה לא חוצה את הרף הפלילי?
מיכל מרים וולדיגר:
אז תגישי גם את בקשה לפסול אותו גם
מיכל מרים וולדיגר:
 את רשאית
מיכל מרים וולדיגר:
 עכשיו עוסקים בו, לא בו
עאידה תומא סלימאן:
ואת תחתמי?
מיכל מרים וולדיגר:
לא
משה סנה:
לכן אין פה בכלל שאלה אם זאת תמיכה בארגון טרור – זאת פשיטא
משה סנה:
 האיש הזה אחראי לאנטישמיות ולפגיעה בחיילים ובחיילי ישראל בעלילת דם של העידן המודרני
משה סנה:
 יש עלילת דם ב-1903 אבל יש עלילת דם של עופר כסיף ב-2024 שמחייך אחרי שהוא אומר שאנחנו, חיילי צה"ל, טובחים באופן שיטתי רופאים וצוותי רפואה
אחמד טיבי:
אתה ביקשת לטבוח
אחמד טיבי:
 ביקשת
אופיר כץ:
חבר הכנסת טיבי, קריאה ראשונה
אחמד טיבי:
אבל הוא ביקש
משה סנה:
כבוד היושב-ראש, אני לא נוהג להתייחס לאיש הזה - -
מיכל מרים וולדיגר:
לא נורא
מיכל מרים וולדיגר:
 אם הוא מתרגז סימן שאתה אומר דברים טובים
מיכל מרים וולדיגר:
 לא נורא, משה
אחמד טיבי:
זאת בושה וחרפה שהוא אומר את הדברים
אופיר כץ:
חבר הכנסת טיבי, קריאה שנייה
אחמד טיבי:
תודה
אחמד טיבי:
 אני הולך להתאוורר
נאור שירי:
השאלה אם זה מאפס לו את הקריאות
אופיר כץ:
זה לא
משה סנה:
בעבר בית משפט דן כבר בעניינו של חבר הכנסת כסיף והוציא לו – מעולם הכדורגל – מעין כרטיס צהוב
משה סנה:
 השופטת חיות אמרה שהיא קיבלה את הדברים שהוא אמר כי הוא אמר את זה כאזרח פרטי, והיא אמרה שאין לדעת איך ינהג כנבחר ציבור
משה סנה:
 אחר כך היא אומרת שזאת לא הייתה כוונה, זה רק מטאפורי
משה סנה:
 היא מקבלת את החרטה שלו
משה סנה:
 הוא אומר שהוא לא יתבטא כך בעתיד
משה סנה:
 בסוף השופט הנדל אומר, למה שנדון בעניין תאורטי, אם הוא יגיד או לא יגיד? הרי אם הוא יגיד יש לכם סנקציה ככנסת ישראל לפעול נגדו
משה סנה:
 וזה הגיע לפתחנו כרגע
משה סנה:
 האיש הזה שהשווה את מדינת ישראל לשלטון נאצי קם כשהוא חבר כנסת פעיל ומעליל עלילת דם נגד מדינת ישראל
משה סנה:
 בית המשפט הוציא לו כרטיס צהוב
משה סנה:
 החובה הערכית ומוסרית של כל אחד ואחד מאתנו היא להוציא לו כאן את הכרטיס האדום
משה סנה:
      לסיום דבריי לגבי מספר חברי הכנסת שחתמו
משה סנה:
 שגית, אמרת אתמול ש-86 חברי כנסת התקוממו על דברי כסיף
משה סנה:
 אני מבקש לדייק אותך, ברשותך
משה סנה:
 אנחנו לא התקוממנו כשכתבנו את זה, זה לא בא מעולם הרגש שלנו
משה סנה:
 86 אנשים – קבענו באופן חד וברור שחבר הכנסת כסיף תומך בארגון טרור
משה סנה:
 זאת לא התקוממות – זאת קביעה משפטית של כולנו
משה סנה:
 אני מוסיף משלי: הוא לא תומך טרור, הוא גם מחולל טרור, האיש הזה
משה סנה:
 ואני מצפה, אביטל, נציגת היועצת המשפטית לממשלה, שתגישי נגדו כתב אישום
עאידה תומא סלימאן:
אז תגיד - - -
משה סנה:
אני מצפה מכם ואני פונה אליכם - - -
עאידה תומא סלימאן:
- - - עלילות הדם שלך
יוסף עטאונה:
על ההתבטאות שלך היא לא צריכה להגיש?
משה סנה:
- - שתגישו נגדו כתב אישום על עלילת הדם
משה סנה:
 כתוצאה מעלילת הדם הזאת אנשים ייפגעו
משה סנה:
      לגבי המספר 90 – בניגוד אלייך השופט סולברג אמר שלא היה מספר כזה ולא יהיה מספר כזה
משה סנה:
 הוא השווה את זה למי שמבין בעולם המשפט העברי לבן סורר ומורה
משה סנה:
 הוא אומר – לא היה ולא נברא
משה סנה:
 כי הוא אומר, וזה הגיוני, שלא יכול להיות שבכנסת ישראל יתאחדו כולם יחד כי צריך גם קואליציה וגם אופוזיציה ברוב של 90
משה סנה:
 זה אומר שמכל ארבעה חברי כנסת שלושה תומכים בזה
משה סנה:
 זה מספר לא נתפס
משה סנה:
 לכן הוא אמר: לא היה ולא יהיה
משה סנה:
 זה כל כך נוקשה
משה סנה:
 והוא אומר: אבל תדעו לכם דבר אחד – אם זה יקרה, כנראה, זה מובהק וצודק
משה סנה:
      והנה, אנחנו פה, למעלה מ-90 חברי כנסת אומרים את הקביעה החדה והערכית הזאת שהאיש הזה הוא תומך טרור
וליד טאהא:
קביעה פוליטית
משה סנה:
הקביעה הזאת חייבת - - -
אופיר כץ:
ווליד, ווליד
יוסף עטאונה:
מה שאמרת זה הכי ערכי שיכול להיות
אופיר כץ:
חבר הכנסת עטאונה, על כל משפט שלו יש לך מילה
משה סנה:
בית המשפט העליון לא פעם התפלפל ושואל את עצמו  מה הרוב הדרוש ומהו רצון המחוקק, למה הוא התכוון כשהוא חוקק את החוק
משה סנה:
 אז פה אנחנו אומרים לו כדי שהוא לא יצליח לטעות – הרצון שלנו ברור; הרצון שלנו הוא להדיח את האיש הזה
משה סנה:
 האיש הזה, אנחנו  מדיחים אותו כי הוא העליל עלילת דם לא נגד מדינת ישראל, הוא מעליל עלילת דם נגד העם היהודי כולו
משה סנה:
 אנחנו כנציגי העם היהודי חייבים להתגונן
משה סנה:
 יכול להיות שיש חברי כנסת שרוצים לשבת מנגד ולא לקחת חלק באירוע הזה מסיבות פוליטיות כאלה ואחרות
משה סנה:
 אני אומר לכם שההיסטוריה תשפוט אתכם שלא באתם ונחלצתם לעזרת העם היהודי; כי יש פה עלילת דם, פשוטו כמשמעו
משה סנה:
 לא צריך להיות משפטן גדול
משה סנה:
 כל אחד מאיתנו וכל אזרח יכול לקרוא את הדברים ולראות האם יש פרשנות אחרת, האם אפשר להבין אותם אחרת? ואיך יבין אותם הפלסטיני ששומע את הדברים ואומר: ככה אמר חבר הכנסת?      אנחנו נמצאים כרגע בעיצומה של מלחמה
משה סנה:
 זה לא נאמר בזמן רגיל
משה סנה:
 הוא מנצל את מעמדו בעיצומה של מלחמה כדי להעליל את עלילת הדם הזאת
משה סנה:
 כחברי כנסת במדינה דמוקרטית חפצת חיים החובה המוסרית של כולנו לתמוך בהדחה הזאת
משה סנה:
 אני מודה לחבר הכנסת פורר שיזם את זה וליושב-ראש שמאפשר את הדיון הזה
משה סנה:
 בעזרת השם אנחנו בדבר הזה נעשה תיקון גדול לעם היהודי ולהגנה על העם היהודי
אופיר כץ:
תודה רבה, חבר הכנסת סעדה
אופיר כץ:
 חברת הכנסת מיכל וולדיגר, בבקשה, גברתי
אופיר כץ:
 אחריה חברת הכנסת שרון ניר, ואחריה חבר הכנסת קלנר
מיכל מרים וולדיגר:
תודה
מיכל מרים וולדיגר:
 אני מצטרפת לכל מה שאמר חברי משה סעדה
מיכל מרים וולדיגר:
 אני רוצה להוסיף בקצרה ממש: אנחנו צריכים להבין שמעשיו של חבר הכנסת כסיף נאמרו בזמן מלחמה, ולכך יש משקל נוסף על כל הדברים שנאמרו
מיכל מרים וולדיגר:
 הדגל השחור שאני שומעת אותו כל פעם פה, מתנוסס על התנהגותו ומעשיו של חבר הכנסת כסיף ולא על החוק, כפי שהוקרא אתמול כאמירה של הנשיא יצחק הרצוג
מיכל מרים וולדיגר:
 ההתנהגות והמעשים של חבר הכנסת כסיף הם המחפירים, לא החוק
מיכל מרים וולדיגר:
 לא יעלה על הדעת – מדינה חפצת חיים צריכה לשמור על המדינה שלנו ולשמור מפני אלה שמבקשים להשמיד אותה מבפנים
מיכל מרים וולדיגר:
 בעיניי, זה המעשה הכי גרוע שאפשר
מיכל מרים וולדיגר:
      אמנם הדברים שאמר כסיף לפני הבחירות אינם עילה להדחה
מיכל מרים וולדיגר:
 אבל הם בהחלט רלוונטיים, ואפשר בהחלט ללמוד מהם על הכוונות של חבר הכנסת כסיף
מיכל מרים וולדיגר:
 אבל אני לא צריכה ללכת לתקופה לפני הבחירות
מיכל מרים וולדיגר:
 ב-3 ביולי 2023 לאחר הבחירות צייץ חבר הכנסת כך, ואני מצטטת: "עוד מתקפה רצחנית למען מתנחבלי הגדה ועוזריהם
מיכל מרים וולדיגר:
 מה עושים ערב מחאה בנתב"ג? מכים בפלסטינים?" הוא ממשיך וכותב עוד דברים ואז כותב: "מי שפולש לערים כבושות הוא הפושע והטרוריסט" – סימן קריאה; "ומי שנלחם מול הפולש למען שחרורו הוא לוחם חופש"
מיכל מרים וולדיגר:
 אלה הדברים של מר כסיף בציוץ שחור על גבי לבן כשמתחת לציוץ שלו הוא מצרף כתבה בעיתון שלפיה, חיילי צה"ל פתחו במבצע חיסול תאי טרור, והפלסטינים מדווחים על הרוגים
מיכל מרים וולדיגר:
 כלומר לא צריך להיות חכם גדול כדי להבין את ההקשר שבעצם כסיף אומר בצורה ברורה שחיילי צה"ל הם הפושעים והטרוריסטים בעוד הפלסטינים שמכים בחיילים ורוצחים בהם הם לוחמי  חופש
מיכל מרים וולדיגר:
 הוא מריע להם ותומך בהם
מיכל מרים וולדיגר:
      לכן אין מזה יותר מאשר תמיכה במאבק מזוין נגד מדינת ישראל שחור על גבי לבן
מיכל מרים וולדיגר:
 לצערי הרב, יש בכנסת ישראל אנשים שבזמן מלחמה יוצאים נגד מדינת ישראל, חותמים על עצומות שזה משהו שאי אפשר לתאר אותו
מיכל מרים וולדיגר:
 כשאנחנו נלחמים מלחמת קיום, מלחמה הכרחית וחשובה מישהו בא ואומר – וזה לא מישהו כמו שאמר חברי חבר הכנסת סעדה – זה חבר כנסת שלכאורה יודע, מבין ומכיר את כל מה שמתנהל ואומר שאנחנו מבצעים רצח עם והורגים רופאים, אזרחים, עיתונאים וכדומה
מיכל מרים וולדיגר:
      לכן, לצערי הרב, אנחנו בהחלט צריכים להצביע בעד הדבר הזה, בעד הדחתו של חבר הכנסת
מיכל מרים וולדיגר:
 אני אצביע בכאב רב אבל הכאב הוא על כך שיש לנו חברי כנסת כאלה וגם מכיוון שלפעמים אנחנו צריכים לעשות סטופ לחופש דיבור פוליטי כי חבר הכנסת כסיף עבר אותו מעל ומעבר
עאידה תומא סלימאן:
חופש דיבור לא - - -
אופיר כץ:
חברת הכנסת שרון ניר, בבקשה
אופיר כץ:
 חברת הכנסת בן ארי, תגידי לי כשאת רוצה כי דילגנו עלייך
שרון ניר:
 ההליך שאנחנו עוסקים בו היום הוא מעין שיפוטי, ובעיניי, הוא בעיקר תהליך ערכי שעוסק בקווים אדומים ובמגבלות הפעולה והכוח שחלים על חברי כנסת במדינת ישראל, קל וחומר מגבלות הפעולה שחלים על חברי כנסת בשעת מלחמה
שרון ניר:
 אתמול היועצת המשפטית התייחסה לזה ושאלה איפה עובר הגבול
שרון ניר:
     בתאריך 7 באוקטובר, כידוע לכולם, חמאס פתח במתקפת טרור רצחנית – אנס, שחט, פגע בקשישים, בקשישות, בגברים ובנשים, בילדים ובתינוקות ולא בחל בשום דבר ובאף אחד
שרון ניר:
 הוא ביצע פשעים נגד האנושות
שרון ניר:
 המערכה הצבאית שחבר הכנסת כסיף פקפק לגביה והצטרף לתביעה נגדה היא לא המערכה היחידה שמנהלת מדינת ישראל מול אויביה מאז 7 באוקטובר
שרון ניר:
      מדינת ישראל נקלעה למערכה נוספת לא פחות חשובה בזירה הבינלאומית, בזירת התודעה
שרון ניר:
 מדינת ישראל חווה מערכה נוקשה מול מדינות וארגונים אנטי ישראליים בעלי עניין ששמו להם מטרה לפגוע במדינת ישראל, להחליש אותה
שרון ניר:
 האנטישמיות בעולם גואה – 500% של עלייה במקרי אנטישמיות
שרון ניר:
 יהודים הפכו למטרה בעולם; גורמים באוניברסיטאות עושים דה-לגיטימציה למדינת ישראל
שרון ניר:
      לאחרונה הגישה דרום אפריקה תביעה לבית הדין הבינלאומי לצדק בהאג שהוא הכי רחוק מבית דין לצדק שאני מכירה
שרון ניר:
 התביעה הייתה שקרית ומופרכת וכל בר דעת ראה את זה בעולם
שרון ניר:
 התביעה קוראת להאשים את ישראל בג'נוסייד, רצח עם
שרון ניר:
 זוהי תביעה מופרכת לחלוטין
שרון ניר:
 חבר הכנסת עופר כסיף שיודע שהיא שקרית ומופרכת בחר להצטרף לעצומה המצדדת בתביעה
שרון ניר:
 להלן הציטוטים
שרון ניר:
 אני בוחרת להקריא אותם שוב אף על פי שהיועצת המשפטית לממשלה המכובדת הקריאה אותם: "החומרים אשר עולים מהתביעה מזוויעים ואמינים
שרון ניר:
 ישראל אכן נוקטת צעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה
שרון ניר:
 היא מיישמת מדיניות של מחיקת אפשרויות מחיה אשר מובילה לג'נוסייד
שרון ניר:
 היא הורגת באופן שיטתי שכבות אוכלוסייה רחבות: אנשי אקדמיה, סופרים, רופאים, צוותי רפואה"
שרון ניר:
 שקר, שקר, שקר – הכול שקר
שרון ניר:
 זה עושה חבר כנסת בישראל
שרון ניר:
 ואני שואלת את עצמי מה המטרה
שרון ניר:
 הרי ברור שזה שקר – אין פה שום תמימות
שרון ניר:
 הדבר הכי רחוק בעצומה הזאת זה שהיא עצומה תמימה ששואפת לטפל באוכלוסייה הפלסטינית
שרון ניר:
      התביעה של דרום אפריקה היא לא בחלל ריק, היא חלק ממארג קשרים שהולך קשרים שהולך ומתהדק בין דרום אפריקה לבין איראן וקטאר
שרון ניר:
 זאת לא תביעה תמימה, זאת תכנית סדורה
שרון ניר:
 יש כאן קשר לוגי, בעיניי, בין התביעה של דרום אפריקה ושל תומכיה לתמיכה, גם אם בהסוואה, בארגון הטרור חמאס
שרון ניר:
 הצטרפות לתביעה כזאת ותמיכה בה כמוה כתמיכה בחמאס, פגיעה במדינה, פגיעה בביטחון המדינה ופגיעה בחיילי צה"ל שנלחמים על זכותנו כולנו, כולל על זכותו של חבר הכנסת כסיף, לחיות פה עם חופשי במדינה שלנו
שרון ניר:
      אני אלחם על כל המשתמע
שרון ניר:
 הניסיון לקחת אותנו לפרשנות כזאת או אחרת – לי יש בסוף הסף והרף העצמי שלי
שרון ניר:
 אין פה שום תמימות, יש פה תמיכה רשמית בטרור
שרון ניר:
 לכן אני בעניין הזה מאוד חדה וברורה – צריך להשתמש בכלי הפרלמנטרי שעומד לרשותנו, ואני, כמובן, אתמוך בהצעה להדיח את חבר הכנסת כסיף
שרון ניר:
      אני רוצה לומר עוד שני דברים נוספים לייעוץ המשפטי של הכנסת ושל הממשלה: אני מכבדת את שתי היועצות המשפטיות וגם את הגופים המכובדים
שרון ניר:
 למען הסר ספק אנחנו נכבד כל פסיקת בג"ץ גם אם היא תהיה בניגוד לדעתנו
שרון ניר:
 אבל לי יש ציפייה, ואני כבר אומרת את זה לאחר ההחלטה, אם היא תתקבל, וכמובן אני מקווה שהיא תתקבל; יש לי ציפייה שבהמשך מי שידון בכל פורום בהחלטה כזאת ייקח בחשבון שחתמו עליה בסוף 86 חברי כנסת וזה עוד לא הסוף
עודד פורר:
87
שרון ניר:
87
שרון ניר:
 וכשאנחנו מדברים על 87 חברי כנסת – יש פה אנשים ששקלו, לקחו בחשבון, יש פה תמיכה רחבה שלא הגיעה לא ממקום סנטימנטלי ולא ממקום שלא שוקל דעת, אלא ממקום שמבין בדיוק את ההיקשים הלוגיים בין דבר שדבור על אופניו
שרון ניר:
 לכן יש לי ציפייה שמי שידון בזה ידון בראייה רחבה ובכלים נוספים שמביאים לידי ביטוי גם את הדרש ולא רק את הפשט
אופיר כץ:
 חבר הכנסת קלנר, בבקשה
אריאל קלנר:
תודה, אדוני היושב-ראש, בט"ז בניסן, 7 באפריל 23' נרצחו אם ושתי בנותיה: לאה די בת 48 ובנותיה רינה בת 15 ומאיה בת 20
אריאל קלנר:
 ב-10 במאי בדיון בוועדת חוקה שאלתי את חבר הכנסת כסיף אם הוא מגנה את הרצח בדם קר של האם ושתי בנותיה
אריאל קלנר:
 הוא לא הגיב וקרא לי נאו נאצי
אריאל קלנר:
 אני מניח שלו הטבח של 7 באוקטובר היה מתבצע על-ידי הרוצחים של משפחת פוגל – החזית העממית – ולו כפר עזה, ניר עוז ושאר המקומות היו מעבר לקו הירוק – אותם ילדים, אותן נשים, אותם גברים, בדיוק אותם תינוקות – במקרה כזה לאור עמדתו העקבית של כסיף – והוא מוזמן לתקן אותי אם אני טועה – אני מניח שלא היה שום גינוי של הזוועות
אריאל קלנר:
 אני אמרתי דבר לא נכון? אתה מוזמן לתקן אותי
אחמד טיבי:
לא גינינו את הרצח משפחת פוגל?
מיכאל ספרד:
- - - כולל עופר כסיף
אחמד טיבי:
לא גינינו את הרצח של משפחת פוגל? שנינו גינינו
אופיר כץ:
טוב, נאמר, בבקשה
אריאל קלנר:
אני דיברתי עכשיו על רצח משפחת די
אריאל קלנר:
 אני שאלתי ולא קיבלתי תשובה באותה פעם, ושאלתי לגבי רצח ביהודה ושומרון
אריאל קלנר:
 אם הדברים שונים אפשר להגיד
אימאן ח'טיב יאסין:
- - - אנחנו תמיד בחקירה
אריאל קלנר:
אני חושב שההומניות כשמדובר ביהודים ואפילו אזרחים תמימים שנמצאים מצד מסוים של הקו הירוק - -
אחמד טיבי:
ילדים הם ילדים גם כשהם - -
אופיר כץ:
חבר הכנסת טיבי, אתה בקריאה שנייה
אופיר כץ:
 אתה זוכר?
אחמד טיבי:
אמרתי משפט שאתה לא אמור להתנצח
אריאל קלנר:
ואזרחים שהם לא ילדים?
אחמד טיבי:
היחידי עם - - -
אריאל קלנר:
ואזרחים שהם לא ילדים? אנחנו מדברים על דיני מלחמה
אריאל קלנר:
 אזרחים שהם לא ילדים זה בסדר? את זה לא מגנים
אריאל קלנר:
 בסדר, הבנו
אריאל קלנר:
 לרצוח סתם אזרחים זה לא טרור
אריאל קלנר:
     בקיצור, יש רוצח, ויש זה שבא לקשור את ידי הקורבן שלא יוכל להתגונן
אריאל קלנר:
 לכולם ברור שמי שקושר את הידיים של הקורבן זה בדיוק מה שהרוצח צריך
אריאל קלנר:
 מה עוד הרוצח צריך? כשהקורבן עם ילדים כבולות והוא לא יכול להילחם, הוא לא יכול להגן על עצמו – מה עוד צריך הרוצח? זאת המטרה של הדיון בהאג, זאת המטרה של ההומניסט הזה כסיף כשהוא חתם על העצומה
אריאל קלנר:
 בסוף לשם זה מתנקז
אריאל קלנר:
 ולא מדובר בדבר של מה בכך – מדובר בחתימה של אדם רציני ומשכיל, נבחר ציבור, וכל המטרה של החתימה על העצומה היא לקדם עצירה של המלחמה, קשירת ידי צבא ההגנה לישראל ומדינת ישראל, קשירת ידי הקרבן תוך גלגול עיניים מוסרי כביכול, שוחר שלום כביכול, הומניסט כביכול; בעוד המציאות היא כמו שאמרו פה לפניי – מעליל דם בשירות האויב השטני
אריאל קלנר:
 זה בדיוק מה שהאויב השטני צריך, זה בדיוק מה שמקדם את מטרותיו
אריאל קלנר:
 ולכן האיש הזה לא צריך להיות כאן
אופיר כץ:
 חבר הכנסת בועז ביסמוט, בבקשה, אדוני
אופיר כץ:
 אחריו חברי הכנסת צביקה פוגל וארז מלול
בועז ביסמוט:
תודה, אדוני היושב-ראש, קודם כול, אני רוצה לפנות למשנה ליועצת המשפטית לממשלה שנמצאת כאן איתנו ולהגיד לה שזה דווקא מסוג הימים שאני גאה מאוד להיות בכנסת ישראל
בועז ביסמוט:
 בדרך כלל אנחנו נוסעים לחו"ל ושם קואליציה ואופוזיציה מוצאים את עצמם מאותה מפלגה שנקראת "מפלגת ישראל"
בועז ביסמוט:
 הרוב הוא משמעותי כל כך ולכן תודה, חבר הכנסת פורר, שגם פה אנחנו  מאוחדים
בועז ביסמוט:
 למספר הגבוה הזה יש משמעות
בועז ביסמוט:
 אני רוצה להגיד למשנה ליועצת המשפטית שאני גאה מאוד להיות חלק מדמוקרטיה מתגוננת ולא דמוקרטיה מתאבדת , אפרופו חופש הביטוי
בועז ביסמוט:
 חשוב להגיד את זה
בועז ביסמוט:
     כתוב לנו בתורה: "לא תשנא את אחיך בלבבך", ומצווה עלינו: "הוכח תוכיח את עמיתיך ולא תישא עליו חטא"
בועז ביסמוט:
 מוטלת עלינו האחריות וגם החובה להוכיח את כסיף ולדאוג לסילוקו מהבית הזה מאחר שהקלקול שטבוע בו – ואני לא אחזור על כל הדברים שנאמרו, אבל יכולתי בקלות
בועז ביסמוט:
 דבר שלא נאמר, למשל ששוב היה קונצנזוס במבצע בית וגן ביולי 23' וראינו שחד הוא יחד עם נציגים אחרים, אבל הוא הרחיק לכת כרגיל
בועז ביסמוט:
 לכן הקלקול שטבוע בו, אדוני היושב-ראש, אינו בר תיקון
בועז ביסמוט:
      צריך שיהיה ברור, בטח בימים אלה – מי שמחבל במאמצי המדינה בזמן מלחמה קשה אינו ראוי לשבת בינינו